
ОТ  МЕТИН БАЙРАМАЛИ - ПРЕДСЕДЕТЕЛ НА ОБЩИНСКИ СЪВЕТ КРУМОВГРАД
ОТНОСНО:  Приемане на Наредба за изменение и допълнение  на Наредбата за финансово подпомагане на спортната дейност на територията на община Крумовград
            УВАЖАЕМИ  ДАМИ И ГОСПОДА ОБЩИНСКИ СЪВЕТНИЦИ,

1. Причини и мотиви:

Основната причина за приемане на настоящата Наредба за изменение и допълнение на Наредба за финансово подпомагане на спортната дейност на територията на община Крумовград са някои непълноти в първоначално приетата наредба, като липсата на регламентация, относно възможностите за финансиране на дейности, свързани с развитието на физическата активност и възпитание, както и на спорта и спортно–туристическата дейност, при преизпълнение на бюджета на община Крумовград и наличие на допълнителни финансови средства, постъпили след утвърждаване на бюджета на Община Крумовград.         

Традиционно Община Крумовград активно подкрепя спортните клубове, както финансово, така и предоставя безвъзмездно спортни обекти за тренировъчна дейност. 

За да бъдат справедливо разпределени допълнително постъпилите финансови средства, предлагам приемането на Наредба за изменение и допълнение  на Наредба за финансово подпомагане на спортната дейност на територията на община Крумовград. 

Чрез Наредбата за изменение и допълнение  на Наредба за финансово подпомагане на спортната дейност на територията на община Крумовград се създава механизъм допълнителните средства по бюджета на общината да бъдат предоставени на лицата по чл.3, ал.1 от настоящата наредба, на които общинският съвет, поради липса на финансови средства, частично е одобрил искането им за финансово подпомагане и частично е финансирал проектите им за финансово подпомагане.

Председателят на Общински съвет – Крумовград  възложи на директора на дирекция „Нормативна и обществени поръчки“ извършването на частична предварителна оценка на въздействието, съгласно изискването на чл. 20, ал. 2 от Закона за нормативните актове.
Резултатите от частичната предварителна оценка на въздействието на Наредба за изменение и допълнение  на Наредба за финансово подпомагане на спортната дейност на територията на община Крумовград сочат, че не се очакват значителни последици от прилагането на наредбата. Предвид което, не е необходимо извършването на цялостна предварителна оценка на въздействието.
Към настоящия момент Общински съвет - Крумовград е приел решение по чл.10, ал.1, т.2 от Наредбата за финансово подпомагане на спортната дейност на територията на община Крумовград, с което, поради липса на финансови средства, частично е одобрил искането на ФК „КРУМОВГРАД“ за финансово подпомагане и частично е финансирал проекта за финансово подпомагане.

Предвид обстоятелството, че Наредба за изменение и допълнение на Наредба за финансово подпомагане на спортната дейност на територията на община Крумовград ще даде възможност ФК „КРУМОВГРАД“ да получи финансови средства, които са му необходими за участие в професионалната футболна група през есенния полусезон и 30 дневния срок по чл.26, ал.4, изр. 1-во от ЗНА, в случая се явява прекомерно дълъг, то срокът за предложения и становища по проекта на Наредба за изменение и допълнение  на Наредбата за финансово подпомагане на спортната дейност на територията на община Крумовград следва да е 14 дневен.

2. Цели:
Основната цел при приемане на настоящата наредбата е:

1. да няма  субективизъм при разпределянето на публичните средства в дейност  „Спортни бази и спорт за всички“;

2. прозрачност, обективизъм и зачитане на принципите на обоснованост, стабилност, откритост и съгласуваност;

3. публично и справедливо финансиране на спортните клубове в Община Крумовград;  

4. създаване на ясни и точни параметри, водещи до качество на предлаганите спортни дейности в Община Крумовград; 

5. предотвратяване на злоупотреби и възможности за адекватна превенция срещу тях;

С приемането на Наредба за изменение и допълнение  на Наредба за финансово подпомагане на спортната дейност на територията на община Крумовград се цели постигане на  съответствие с изискванията на европейското законодателство в областта на спорта, Европейската харта за местно самоуправление, както и с разпоредбите и целите на националното и местно законодателство – Закон за физическото възпитание и спорта, както на другите приложими нормативни актове уреждащи условията и реда за финансиране и подпомагане на спортните клубове.

3. Финансови и други средства, необходими за прилагане на наредбата:
Не са необходими допълнителни финансови или други средства, както и ангажиране на допълнителен човешки ресурс за прилагането на Наредбата за финансово подпомагане на спортната дейност на територията на община Крумовград. Приемането на Наредба за изменение и допълнение  на Наредба за финансово подпомагане на спортната дейност на територията на община Крумовград не предвижда негативни икономически, социални и екологични въздействия за заинтересованите страни. Не се предвиждат рискове от приемането на Наредба за изменение и допълнение  на Наредба за финансово подпомагане на спортната дейност на територията на община Крумовград.

4. Очаквани резултати: 
Приемането на Наредба за изменение и допълнение  на Наредба за финансово подпомагане на спортната дейност на територията на община Крумовград ще създаде подробен ред и условия за финансово подпомагане на спортната дейност на територията на община Крумовград, съобразен с действащото законодателство, повишаване на финансовата дисциплина на спортните клубове, навременното финансиране на спортните календари, правилно и коректно планиране на дейността и отчитане на изразходваните средства в срок и поставянето на точни и ясни рамки за разходването им. 
5. Анализ за съответствие с българското законодателство и правото на европейския съюз:
Предложената Наредба за изменение и допълнение  на Наредба за финансово подпомагане на спортната дейност на територията на община Крумовград е синхронизирана с действащата редакция на Закона за физическото възпитание и спорта, Европейската харта за местно самоуправление, Европейска харта за регионално развитие и с приложимото европейско законодателство.
Предвид всичко гореизложено, на основание чл.21, ал.2 от Закона за местното самоуправление и местната администрация (ЗМСМА), чл.133, ал.4 от Закона за физическото възпитание и спорта (ЗФВС), във вр. с чл. 76, ал. 3, чл. 77 и чл.79, във връзка с чл. 75 от Административнопроцесуалния кодекс (АПК), във вр. с чл. 26, ал. 2, 3 и 4 и чл. 28 от Закона за нормативните актове (ЗНА) предлагам Общински съвет – Крумовград да приеме следното
РЕШЕНИЕ:

Приема Наредба за изменение и допълнение  на Наредбата за финансово подпомагане на спортната дейност на територията на община Крумовград, както следва:
§ 1. В чл.12 се изменя и допълва по следния начин:

1.
Създава се алинея 1 със следното съдържание: „В случаите по чл.10, ал.1, т.1 и т.2 от настоящата наредба, сумите за финансово подпомагане на лицата по чл.3, ал.1 от настоящата наредба се утвърждават ежегодно с приемането на бюджета на Община Крумовград за текущата година“.

2.
Създава се алинея 2 със следното съдържание: „В случаите по чл.10, ал.1, т.2 от настоящата наредба, когато общинският съвет частично е одобрил искането за финансово подпомагане и частично е финансирал предложения проект за финансово подпомагане, поради липса на финансови средства, остатъкът от първоначално исканата сума или части от нея могат да бъдат  предоставени на лицата по чл.3, ал.1 от настоящата наредба при наличие на законовите предпоставки за актуализиране на бюджета на Община Крумовград и след приемане на решение за актуализация на бюджета на Община Крумовград за текущата година“.

ЗАКЛЮЧИТЕЛНА РАЗПОРЕДБА

§ 2. Наредбата за изменение и допълнение на Наредбата за финансово подпомагане на спортната дейност на територията на община Крумовград влиза в сила от деня на разгласяването и на интернет страницата на общината.

                                                  ПРЕДСЕДАТЕЛ НА ОбС:   ................................

                                                                                           / МЕТИН БАЙРАМАЛИ /

 Изготвил: ....................           

 Съгласували: 1. ..................
                        2. ....................

